**«Նատյուրմորտ վարագույրով»**, Պոլ Սեզանի նկարը, որը ներկայում ընդգրկված է Էրմիտաժի հավաքածուում։

Այս նկարում Սեզանը պատկերել է բուսական զարդանախշով գործվածք, ծաղիկներով նկարազարդված սպիտակ սափոր, երկու ափսեների վրա խնձորներ և նարինջներ, ճմրթված բաց գույնի սփռոց և ճմրթված կիսաթափանցիկ անձեռոցիկ... Սեղանը թվում է ուռուցիկ և մի կողմից բարձրացված։ Արվեստաբան Ա. Դուբեշկոն նշում է. «Սեզանը միտումնավոր է նման խախտում թույլ տալիս հեռանկարում՝ որպես սովորական ակադեմիական նատյուրմորտից հրաժարվելու նշան, որտեղ բոլոր առարկաները դիտարկվում են մեկ անկյան տակ»։ Էրմիտաժի աշխատակիցները նշում են, որ «միևնույն ժամանակ նկարում գերիշխում է ձևերի և գույների հավասարակշռությունը, ինչը ստեղծում է այս նյութական աշխարհի ամբողջականության և կայունության տպավորություն»։

Պետական էրմիտաժի արևմտաեվրոպական կերպարվեստի բաժնի գլխավոր գիտաշխատող, արվեստի պատմության դոկտոր Ալբերտ Կոստենևիչը, 19-20-րդ դարի սկզբի ֆրանսիական արվեստին նվիրված իր էսսեում նկարագրելով նկարը, նշել է.

> 
> 
> Ծավալի զգացողություն ստեղծելու համար Սեզանը չի ավելացնում ոչ սև, ոչ սպիտակ։ Օգտագործելով իմպրեսիոնիստների զենքը՝ մաքուր գույնը, բայց այն յուրովի օգտագործելով՝ նա կառուցում է նարնջի ձև՝ հաջորդաբար դասավորելով դեղին, նարնջագույն, կարմիր, մանուշակագույն վրձնահարվածներն այնպիսի հերթականությամբ, որ դրանց համադրությունից ծնվի գունդ, որը չի ծառայում որպես ինչ-որ առանձին նարնջի կրկնություն, այլ դառնում է գեղանկարչական մատերիայի թանկարժեք թանձրուկ։
> 
> 
> 
> *Բնօրինակ տեքստ* (ռուս.)  
> 
> *Для создания ощущения объёма Сезанн не прибавляет ни чёрного, ни белил. Пользуясь оружием импрессионистов — чистым цветом, — но пользуясь им по-своему, он строит форму апельсина, последовательно располагая жёлтые, оранжевые, красные, фиолетовые мазки в таком порядке, чтобы из их совокупности рождался шар, который не служит сколком, повторением какого-то отдельного апельсина, а становится драгоценным сгустком живописной материи.*
> 
> 
> 
> 

Նկարը ձեռք է բերել մոսկովյան վաճառական և կոլեկցիոներ Իվան Մորոզովը։ Հոկտեմբերյան հեղափոխությունից հետո նրա հավաքածուն ազգայնացվել է, և այս նկարը, ի թիվս այլոց, հայտնվել է Նոր արևմտյան արվեստի պետական թանգարանում, իսկ 1948 թվայանին թանգարանի լուծարումից հետո այն փոխանցվել է Պետական էրմիտաժին։ 2014 թվականի վերջից ցուցադրվում է Գլխավոր շտաբի շենքում (դահլիճ 410)՝ Սերգեյ Շչուկինի և Մորոզով եղբայրների հիշատակին նվիրված պատկերասրահում։

Նատյուրմորտ (էտյուդ), 1892-1894 թվականներ, Բառնսի ֆոնդ
Բառնսի հիմնադրամի թանգարանում (Փենսիլվանիա, ԱՄՆ) պահվում է 1892-1894 թվականներով թվագրվող «Նատյուրմորտ վարագույրով» անավարտ էտյուդը, որից երևում է, որ նկարի վերջնական տարբերակը ենթարկվել է փոփոխությունների սկզբնական մտահղացման համեմատ։

Ծանոթագրություններ
------------------

1. 1 2 3 4 5 6 7
2. ↑  Дубешко А. (авт.-сост.) Импрессионизм. 100 шедевров. — М.: Эксмо, 2015. — С. 62.
3. ↑  "Государственный Эрмитаж. — Поль Сезанн «Натюрморт с драпировкой»". Արխիվացված է the original 2017 թ․ հունիսի 28-ին. Retrieved 2017 թ․ հունիսի 23. `{{cite web}}`: Unknown parameter `|deadlink=` ignored (`|url-status=` suggested) (help)
4. ↑  *Костеневич А. Г.* Французское искусство XIX — начала XX веков в Эрмитаже. Очерк-путеводитель. Л.: Искусство, 1984. — С. 129.
5. ↑  "Государственный Эрмитаж. — Здание Главного Штаба. — Зал Поля Сезанна". Արխիվացված է the original 2017 թ․ հուլիսի 2-ին. Retrieved 2017 թ․ հունիսի 23. `{{cite web}}`: Unknown parameter `|deadlink=` ignored (`|url-status=` suggested) (help)
6. ↑  "Paul Cézanne «Nature morte»". Արխիվացված է the original 2017 թ․ նոյեմբերի 16-ին. Retrieved 2017 թ․ նոյեմբերի 15. `{{cite web}}`: Unknown parameter `|deadlink=` ignored (`|url-status=` suggested) (help)